Moshe Kahlon

Moshe Kahlon es un politico de Israel. Il nascet li 19-im de novembre 1960 in Hadera e es li fundator e presidente del partise Kulanu. Antey il esset un functionario del Likud-bloc.

Personal e professional vive
Li genitores de Moshe Kahlon inmigrat de Libia a Israel. Inter 1978 e 1986 Kahlon servit in li armé de Israel. Pos to il studiat political scientie in Haifa e il anc ganiat un academic gradu in jurisprudentie del privat universitá Netanya Academic College in Netanya.

Political cariera
Kahlon comensat su political cariera in li Likud-bloc.
 2003-2013 Moshe Kahlon esset membre del Knesset (parlament de Israel) por li Likud-bloc.
 2009-2013 Ministre por cominucation in li guvernament de Benjamin Netanyahu.
 2011-2013 Ministre por benessere e social servicies in li guvernament de Benjamin Netanyahu.
 2013 Kahlon ne candidat por li electiones e preparat li fundaton de su propri partise.
 2014 Kahlon abandonat li Likud-bloc e fundat li partise Kulanu quel emfasa social temas.
 2015 Kahlon es electet por Kulanu in li Knesset.

Categorie: Israel